บลจ.ทิสโก้ชูกองผสมลงทุนตราสารหนี้-หุ้นจีนตั้งเป้า 6%ใน 1 ปี ขาย 27 พ.ค.-4 มิ.ย.58
นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวมบริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า บริษัทออก"กองทุนเปิด ทิสโก้ สเปเชี่ยล โบนัส 7F" ซึ่งเป็นกองทุนรวมผสมที่มีนโยบายลงทุนในตราสารหนี้คุณภาพดีทั้งในและต่างประเทศ และแบ่งเงินอีก 25% ลงทุนในหุ้นจีน ผ่านกองทุนอีทีเอฟ Hang Seng H-Share Index ETF เพื่อเปิดโอกาสรับผลตอบแทนที่ดีจากตลาดหุ้นจีนซึ่งกำลังได้รับอานิสงส์จากเศรษฐกิจที่ฟื้นตัวแข็งแกร่ง ภาครัฐกระตุ้นเศรษฐกิจต่อเนื่องและราคาหุ้นที่ยังถูก มีมูลค่าโครงการ 1,000 ล้านบาท เสนอขายครั้งเดียวตั้งแต่วันที่ 27 พ.ค. - 4 มิ.ย.58 นี้
26 พ.ค. 2558

นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวมบริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า บริษัทออก”กองทุนเปิด ทิสโก้ สเปเชี่ยล โบนัส 7F” ซึ่งเป็นกองทุนรวมผสมที่มีนโยบายลงทุนในตราสารหนี้คุณภาพดีทั้งในและต่างประเทศ และแบ่งเงินอีก 25% ลงทุนในหุ้นจีน ผ่านกองทุนอีทีเอฟ Hang Seng H-Share Index ETF เพื่อเปิดโอกาสรับผลตอบแทนที่ดีจากตลาดหุ้นจีนซึ่งกำลังได้รับอานิสงส์จากเศรษฐกิจที่ฟื้นตัวแข็งแกร่ง ภาครัฐกระตุ้นเศรษฐกิจต่อเนื่องและราคาหุ้นที่ยังถูก มีมูลค่าโครงการ 1,000 ล้านบาท เสนอขายครั้งเดียวตั้งแต่วันที่ 27 พ.ค. – 4 มิ.ย.58 นี้
เนื่องจากทิศทางของดอกเบี้ยที่ยังทรงตัวอยู่ในระดับต่ำและอาจไม่จูงใจสำหรับนักลงทุน โดยหลังจากที่คณะกรรมการนโยบายการเงิน (กนง.) ลดอัตราดอกเบี้ยนโยบายลง 0.25% สู่ระดับ 1.50% ในเดือนที่ผ่านมา เพื่อช่วยสนับสนุนการฟื้นตัวของเศรษฐกิจที่กำลังเผชิญกับหลายปัจจัยเสี่ยงขาลง โดยศูนย์วิเคราะห์เศรษฐกิจและกลยุทธ์ทิสโก้ (TISCO ESU) คาดว่า กนง. จะคงอัตราดอกเบี้ยที่ระดับ 1.5% ตลอดทั้งปีนี้ ซึ่งส่งผลให้อัตราดอกเบี้ยเงินฝากทรงตัวอยู่ในระดับต่ำนั้น
กองทุนดังกล่าวเหมาะสำหรับนักลงทุนที่ไม่ต้องการความเสี่ยงสูง นอกจากนี้กองทุนนี้ยังมีนโยบายป้องกันความเสี่ยงด้านอัตราแลกเปลี่ยน (Hedging) ในสัดส่วนไม่น้อยกว่าร้อยละ 90% ของมูลค่าทรัพย์สินที่ลงทุนในต่างประเทศ ซึ่งจะช่วยลดความเสี่ยงจากความผันผวนของค่าเงินในตลาดโลก โดยกองทุนดังกล่าวมีอายุประมาณ 1 ปี หรือสามารถเลิกกองทุนก่อนครบกำหนดโครงการ หากหน่วยลงทุนมีมูลค่ามากกว่าหรือเท่ากับ 10.60 บาท หรือ 6% ณ วันทำการใด โดยจะเสนอขายครั้งเดียวตั้งแต่วันที่ 27 พ.ค. – 4 มิ.ย. 58 นี้